Adnetský vápenec

Adnetský vápenec alebo adnetské súvrstvie je typ červeného hľuznatého vápenca spodno- až strednojurského veku. Na Slovensku sa horniny tohto typu bežne vyskytujú hlavne v tatriku a fatriku.

 Litológia 
Litologicky predstavuje pomerne pestrý sled doskovitých až lavicovitých červených mikritických (pelagických) vápencov alebo slieňovcov. Z petrografického hľadiska mudstone, wackstone až packstone. Súvrstvie obsahuje aj cm až m hrubé vrstvy intraformačných brekcií tmelené jemnozrnno základnou hmotou. Brekciovité vápence sú označované ako Scheckbreccia.Böhm, F., 2003, Lithostratigraphy of the Adnet Group (Lower to Middle Jurassic, Salzburg,
Austria). in Piller, W.E. (Editor), Stratigraphia Austriaca. Österr. Akad. Wiss., Wien, s. 231-268

Obsahuje aj telesá krinoidových vápencov. Na niektorých miestach sa objavujú hľuzy čiernych rohovcov.

 Sedimentárne prostredie 
Adnetské súvrstvie predstavuje kondenzovanú sedimentáciu, je niekedy sprevádzané hardgroundami a mangánovým zrudnením. Takéto prostredie možno všeobecne interpretovať ako veľmi pomalú sedimentáciu v dôsledku nedostatočného prínosu sedimentu v relatívne hlbokomorskom prostredí a/alebo ako dôsledok zosúvania (redepozície) sedimentov na svahoch.Flügel, E., 2010, Microfacies of Carbonate Rocks. Springer, Berlin, 984 s.

 Dejiny 
Ako litostratigrafickú jednotku ho vyčlenil F. von Hauer roku 1853 pôvodne ako Adnethen-Schichten (adnetské vrstvy).von Hauer, F., 1853, Ueber die Gliederung der Trias-, Lias- und Juragebilde in den nordöstlichen Alpen.  Jb. k. k. geol. Reichsanst. 4, s. 715-784 Pomenovaný je podľa obce Adnet v Rakúsku v Nördliche Kalkalpen.

 Pozícia 
Leží v nadloží krinoidových vápencov hierlatzského súvrstvia.Nemčok, J. (Editor) 1993: Vysvetlivky ku geologickej mape Tatier. Geologický ústav Dionýza Štúra, Bratislava, 135 s. Väčšinou leží v podloží allgäuského súvrstvia (fleckenmergel) alebo klauského súvrstvia. Môže však ležať aj v nadloží allgäuského súvrtvia. V tatriku a fatriku sú v jeho nadloží bežné rádiolarity ždiarskeho súvrstvia.

 Vek 
Vo svojej typovej lokalite adnetský vápenec predstavuje sedimenty sinemúrsko až álenského veku (stredná jura).

Na území Slovenska sa odhaduje ich vek na toark až bajok (spodná časť strednej jury).Bezák, V. (Editor) 2009: Vysvetlivky k prehľadnej geologickej mape Slovenskej republiky 1 : 200 000. ŠGÚDŠ, Bratislava, 534 s.Ivanička, J., Havrila, M., Kohút, M., (Editori), 2011, Vysvetlivky ku Geologickej mape regiónu Považský Inovec a jv. časť Trenčianskej kotliny, M = 1 : 50 000. ŠGÚDŠ Bratislava, 267 s.

 Výskyt 
Vyskytuje sa vo väčšine mezozoických jednotiek Vnútorných Karpát. Typická litostratigrafická jednotka pre tatrikum a fatrikum (krížňanský príkrov). Vyskytuje sa aj v hroniku (chočský príkrov) aj silicikum.Less, G., Mello, J., (Editori), Elečko, M., Kovács, S., Pelikán, P., Pentelényi, L. Peregi, Z., Pristaš, J., Radócz, G., Szentpétery, I., Vass, D., Vozár, J., Vozárová, A., 2005, Geologická mapa regiónu Gemer – Bükk v mierke 1 : 100 000. Geologický ústav D. Štúra, Bratislava Na Slovensku sa vyskytuje pomerne napríklad v Tatrách, Veľkej Fatre, Slovenskom krase.

Vo Východných Alpách je známa z hornín vrchného aj spodného austroalpinika a Nördliche Kalkalpen, tiež z príkrovu Dent Blanche, zóny Sesia-Lanzo a Tonale.

 Fosílie 
V adnetských vápencoch možno často pozorovať fosílie amonitov, ktorých jadrá bežne tvoria hľuzy. Okrem nich sú bežné zvyšky ľalioviek, nautiloidov, foraminifer a belemnitov.

 Ekvivalenty 
V plytkovodných jednotkách fatrika (krížňanského príkrovu), napr. vo vysockej jednotke v Malých Karpatoch je jeho ekvivalentom prístodolské súvrstvie.Koša, 1998, Lithostratigraphy and depositional environment of Lower-Middle Jurassic Crinoidal limestone formation of the Vysoká Nappe Unit (Malé Karpaty Mts., Western Carpathians). Geologica Carpathica, 49, 5, s. 329-339

V bradlovom pásme je jeho (hlavne faciálnym) ekvivalentom čorštynské súvrtvie.Borza, K., Michalík, J., 1987, On stratigraphy and lithology of Czorsztyn limestone formation in the Central West Carpathians (Jurassic, Malm). Geologický zborník - Geologica Carpathica, 38, 3, s. 259-284

 Referencie 

 Zdroj 

 Iné projekty 

Kategória:Vápence
Kategória:Súvrstvia Západných Karpát
Kategória:Alpy